આમ તો આ આરસપહાણ નું પુતળું કોનું છે, તેની પણ વકિલોને ખબર ન હતી .જૂના સમય નાં રજવાડી મકાન માં કોર્ટ બેસતી અને તેનાં મુખ્ય હોલની વચ્ચે આ કોઈ સ્ત્રીનું પુતળું હતું. તેનાં પર ઝાળા હતા જે કદાચ આવતી દિવાળી પર સાફ થવાની શક્યતા હતી. કોઈ વકીલ ક્યાંકથી વાત લાવ્યો કે આ પુતળું જેનું હતું તેનાં વારસદારો એને પાછુ લઇ જવા આવવાનાં છે. ચાર –પાંચ સીનીયર વકીલ ની મંડળી સ્થળ-પરીક્ષણ માટે ગઈ. અરે ! આ તો કોઈ દેવી છે કે શું ?નીચે તકતી હતી : મહારાણી લક્ષ્મીદેવી.